CELEX: 62007CA0014
Language: et
Date: 2008-05-08 00:00:00
Title: Kohtuasi C-14/07: Euroopa Kohtu (kolmas koda) 8. mai 2008 . aasta otsus (Bundesgerichtshofi (Saksamaa) eelotsusetaotlus) — Ingenieurbüro Michael Weiss und Partner GbR versus Industrie- und Handelskammer Berlin (Õigusalane koostöö tsiviilasjades — Määrus (EÜ) nr 1348/2000 — Kohtu- ja kohtuväliste dokumentide kättetoimetamine ja teatavakstegemine — Dokumendi lisade tõlke puudumine — Tagajärjed)

21.6.2008   
            
            
               ET
            
            
               Euroopa Liidu Teataja
            
            
               C 158/5
            
         Euroopa Kohtu (kolmas koda) 8. mai 2008. aasta otsus (Bundesgerichtshofi (Saksamaa) eelotsusetaotlus) — Ingenieurbüro Michael Weiss und Partner GbR versus Industrie- und Handelskammer Berlin
   (Kohtuasi C-14/07) (1)
   
   (Õigusalane koostöö tsiviilasjades - Määrus (EÜ) nr 1348/2000 - Kohtu- ja kohtuväliste dokumentide kättetoimetamine ja teatavakstegemine - Dokumendi lisade tõlke puudumine - Tagajärjed)
   (2008/C 158/07)
   Kohtumenetluse keel: saksa
   Eelotsusetaotluse esitanud kohus
   Bundesgerichtshof
   Põhikohtuasja pooled
   
      Hageja: Ingenieurbüro Michael Weiss und Partner GbR
   
      Kostja: Industrie- und Handelskammer Berlin
   
      Menetluses osales: Nicholas Grimshaw & Partners Ltd
   Kohtuasja ese
   Eelotsusetaotlus — Bundesgerichtshof — Nõukogu 29. mai 2000. aasta määruse (EÜ) nr 1348/2000 tsiviil- ja kaubandusasjade kohtu- ja kohtuväliste dokumentide Euroopa Liidu liikmesriikides kätteandmise kohta (EÜT L 160, lk 37; ELT eriväljaanne 19/01, lk 227) artikli 8 lõike 1 tõlgendamine — Teises liikmesriigis esitatud ning vastuvõtva liikmesriigi keeles koostatud hagiavalduse vastuvõtmisest keeldumine, kuna hagiavalduse lisad on vaid päritoluliikmesriigi keeles, mille pooled olid omavahelises lepingus kirjavahetuse keelena kindlaks määranud
   Resolutiivosa
   
               1.
            
            
               Nõukogu 29. mai 2000. aasta määruse (EÜ) nr 1348/2000 tsiviil- ja kaubandusasjade kohtu- ja kohtuväliste dokumentide Euroopa Liidu liikmesriikides kätteandmise kohta artikli 8 lõiget 1 tuleb tõlgendada nii, et adressaadil puudub õigus keelduda kättetoimetatava menetluse algatamist käsitleva dokumendi vastuvõtmisest — ka siis kui sellel dokumendil on lisad, mis ei ole koostatud adressaatliikmesriigi keeles ega edastava liikmesriigi keeles, millest adressaat aru saab, ning millel on vaid tõendifunktsioon ja mis ei ole hädavajalikud nõude eseme ja põhjuse mõistmiseks — juhul kui see dokument võimaldab adressaadil edastavas liikmesriigis toimuvas kohtumenetluses oma õigusi kaitsta.
               Siseriiklik kohus peab kontrollima, kas menetluse algatamist käsitleva dokumendi sisu on piisav, et võimaldada kostjal oma õigusi kaitsta, või peab saatja hädavajaliku lisa tõlke puudumise heastama.
            
         
               2.
            
            
               Määruse nr 1348/2000 artikli 8 lõike 1 punkti b tuleb tõlgendada nii, et selle asjaolu alusel, et kättetoimetatava dokumendi adressaat leppis oma majandustegevuse raames hagejaga sõlmitud lepingus kokku, et kirjavahetust peetakse edastava liikmesriigi keeles, ei saa eeldada, et keelt osatakse, vaid see on kaudne tõend, mida kohus võib arvestada, kui ta kontrollib, kas adressaat saab edastava liikmesriigi keelest aru.
            
         
               3.
            
            
               Määruse nr 1348/2000 artikli 8 lõiget 1 tuleb tõlgendada nii, et kättetoimetatava menetluse algatamist käsitleva dokumendi adressaat ei saa sellele sättele tuginedes mingil juhul keelduda dokumendi lisade vastuvõtmisest — mis ei ole adressaatliikmesriigi keeles ega edastava liikmesriigi keeles, millest ta aru saab aru – kui ta sõlmis oma majandustegevuse raames lepingu, milles ta leppis kokku, et kirjavahetust peetakse edastava liikmesriigi keeles, ning kui edastatavad lisad seonduvad nimetatud kirjavahetusega ja on koostatud kokkulepitud keeles.
            
         
      (1)  ELT C 56, 10.3.2007.